На основу решења о банкротству Привредног суда у Зрењанину Ст.бр. 10/2020 од 02.02.2021. године, а у складу са чланoвима 131., 132., 133.,135. и 136, Закона о стечају («*Службени гласник Републике Србије» број 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018*), Националним стандардом број 5 – Национални стандард о начину и поступку уновчења имовине стечајног («*Службени гласник Републике Србије» број 62/2018*), стечајни управник стечајниог дужника:

 **''СРПСКО РУСКА ТРГОВИНСКА КУЋА'' ДОО – У СТЕЧАЈУ, Српска Црња, Партизанска б.б.**

**ОГЛАШАВА**

**прву продају непокретне и покретне имовине стечајног дужника**

 **јавним надметањем**

|  |  |  |
| --- | --- | --- |
| **Имовинска целина бр. 1.** | **Почетна цена (дин.)** | **Депозит (дин.)** |
| **НЕПОКРЕТНА ИМОВИНА:*** **Парцела бр. 2169/1** **уписана у ЛН 3360 КО Српска Црња, земљиште у грађевинском подручју у површини од 9.171,00м2 у приватној својини стечајног дужника.**
* **Парцела бр. 2166/2 уписана у ЛН 3360** **КО Српска Црња, земљиште у грађевинском подручју у површини од 873,00м2 у приватној својини стечајног дужника.**
* **Пословна зграда на парцели бр. 2169/1 КО Српска Црња (објекат бр. 1), бруто површине 800м2, својина приватна, обим удела 1/1.**
* **Пословна зграда на парцели бр. 2169/1 КО Српска Црња (објекат бр. 2), бруто површине 228м2, својина приватна, обим удела 1/1.**
* **Трафостаница на парцели бр. 2169/1 КО Српска Црња (објекат бр. 3), бруто површине 48м2, својина приватна, обим удела 1/1.**
* **Портирница на парцели бр. 2169/1 КО Српска Црња (објекат бр. 4), бруто површине 13м2, својина приватна, обим удела 1/1.**
* **Пословна зграда на парцели бр. 2169/1 КО Српска Црња (објекат бр. 5), бруто површине 286м2, својина приватна, обим удела 1/1.**
* **Пословна зграда на парцели бр. 2169/1 КО Српска Црња (објекат бр. 6), бруто површине 1.493м2, својина приватна, обим удела 1/1.**
* **Пословна зграда на парцели бр. 2169/1 КО Српска Црња (објекат бр. 7), бруто површине 1.694м2, својина приватна, обим удела 1/1.**
* **Котларница на парцели бр. 2169/1 КО Српска Црња (објекат бр. 8), бруто површине 73м2, својина приватна, обим удела 1/1.**
* **Помоћна зграда на парцели бр. 2169/1 КО Српска Црња (објекат бр. 9), бруто површине 144м2, својина приватна, обим удела 1/1.**
* **Помоћна зграда на парцели бр. 2166/2 КО Српска Црња (објекат бр. 1), бруто површине 18м2**, **својина приватна, обим удела 1/1.**

**ПОКРЕТНА ИМОВИНА:****Опрема која се налази у објектима на парцели бр. 2169/1 КО Српска Црња, према спецификацији у продајној документацији (од којих нaјважнију имовину чине: топловодна котларница, енергетски трансформатор Бухолц 630Ква, расхладна комора самрзнутог поврћа, расхладна просторија за прераду меса, расхладна комора за смрзнуто месо, инсталација за развод и остало, централно грејање управне зграде, топловодни бојлер 1000 л, евапоративни кондензатор-ван употребе, котао са термо уљем-400, инсталација развода, инсталација за ТНГ, струјни орман итд.).**  | **23.154.317,00** | **9.261.727,00** |

*(Напомена: Списак целокупне имовине стечајног дужника, као и статус исте, детаљно је приказан у Продајној документацији)*

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **200.000,00 динара са припадајућим ПДВ-ом.** Профактура се мора преузети на адреси **ДОО „АДАР“, ул. Тодора Манојловића бр. 1, 23000 Зрењанин**, сваког радног дана у периоду од **09:00** до **14:00** часова, уз обавезну најаву стечајном управнику или писаним захтевом путем електронске поште на адресу dragan.bozic@gmail.com. Рок за откуп и преузимање продајне документације је **22.10.2021.** године.
2. Уплате **депозит** на текући рачун стечајног дужника бр: **250-2170000345070-88** код ЕУРОБАНК АД Београд, или положе неопозиву првокласну банкарску гаранцију наплативу на први позив, најкасније **до 25.10.2021. године.** У случају да се као депозит положи првокласна банкарска гаранција, оригинал исте се ради провере мора доставити **искључиво лично** стечајном управнику на адресу Зрењанин, ул. Тодора Манојловића бр. 1, најкасније **25.10.2021. године** до **14:00** часова по београдском времену. Гаранција мора имати рок важења до 10.12.2021. године. У обзир ће се узети само банкарске гаранције које пристигну на назначену адресу у назначено време.
3. Потпишу изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 09:00 до 14:00 часова, а најкасније 7 дана пре заказане продаје (уз претходну најаву стечајном управнику).

Након уплате депозита, а најкасније до **28.10.2021. године,** потенцијални купци, ради правовремене евиденције, морају предати стечајном управнику: **попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).**

**Јавно надметање** **одржаће се дана 01.11.2021. године у 11:00 часова на следећој адреси**: **''СРПСКО РУСКА ТРГОВИНСКА КУЋА'' ДОО – У СТЕЧАЈУ, Српска Црња, Партизанска бб.**

**Регистрација учесника почиње у 9:00 часова, а завршава се у 10:50 часова, на истој адреси.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања, при чему увећање цене не може бити веће од 5% процењене вредности предмета продаје;
4. одржава ред на јавном надметању;
5. проглашава купца;
6. потписује записник, у који уноси све евентуалне примедбе регистрованих учесника у јавном надметању на поступак спровођења јавног надметања, а у случају детаљнијих примедаба уноси кратак садржај примедаба и позива учесника који улаже примедбе да исте достави стечајном управнику и суду у форми поднеска.

У случају да на јавном надметању победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року два радна данаод завршетка јавног надметања, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од 3 радна дана од дана завршетка јавног надметања под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана закључења купопродајног уговора. Ако проглашени купац не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач је је лице које је у односу на проглашену купопродајну цену било другорангирани понуђач.

Уколико није било таквог лица, други најбољи понуђач је оно лице, које је у току поступка продаје, у односу на друге понуђаче, прво понудило највишу цену.

Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор закључује након пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана завршетка јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

*Напомена: Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. Услова за стицање права за учешће из овог огласа. Стечајни управник напомиње да ће у складу са епидемиолошким мерама учесницима пре јавног надметања бити мерена телесна температура, те да су учесници дужни да се у току регистрације и јавног надметања придржавају свих епидемиолошких мера прописаних одлукама Кризног штаба Владе Републике Србије*

Oвлашћено лице: Стечајни управник Др Драган Божић, контакт телефон: 063/880-42-43 e-mail: dragan.bozic@gmail.com